ตลาดหุ้นเอเชียปรับขึ้นเช้านี้ คาดการณ์เฟดยังไม่ขึ้นดบ.
ตลาดหุ้นเอเชียปรับตัวเพิ่มขึ้นในช่วงเช้าวันนี้ เนื่องจากนักลงทุนคาดการณ์ว่าธนาคารกลางสหรัฐ (เฟด) จะขึ้นดอกเบี้ยอย่างค่อยเป็นค่อยไป หลังจากที่ผลสำรวจของ ISM บ่งชี้ว่า ภาคการผลิตของสหรัฐหดตัวเป็นครั้งแรกรอบ 3 ปีในเดือนพ.ย.
2 ธ.ค. 2558

ตลาดหุ้นเอเชียปรับตัวเพิ่มขึ้นในช่วงเช้าวันนี้ เนื่องจากนักลงทุนคาดการณ์ว่าธนาคารกลางสหรัฐ (เฟด) จะขึ้นดอกเบี้ยอย่างค่อยเป็นค่อยไป หลังจากที่ผลสำรวจของ ISM บ่งชี้ว่า ภาคการผลิตของสหรัฐหดตัวเป็นครั้งแรกรอบ 3 ปีในเดือนพ.ย.
ดัชนี MSCI Asia Pacific เพิ่มขึ้น 0.1% แตะ 134.25 จุด เมื่อเวลาประมาณ 9.00 น.ตามเวลาโตเกียว
ดัชนี NIKKEI 225 ตลาดหุ้นญี่ปุ่นเปิดวันนี้ที่ 19,957.50 จุด ลดลง 54.90 จุด, ดัชนี SSE Composite ตลาดหุ้นจีนเปิดวันนี้ที่ 3,450.28 จุด ลดลง 6.03 จุด, ดัชนี HSI ตลาดหุ้นฮ่องกงเปิดวันนี้ที่ 22,471.35 จุด เพิ่มขึ้น 90.00 จุด, ดัชนี TAIEX ตลาดหุ้นไต้หวันเปิดวันนี้ที่ 8,475.96 จุด เพิ่มขึ้น 12.66 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,026.08 จุด เพิ่มขึ้น 2.15 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,885.98 จุด เพิ่มขึ้น 15.72 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,682.53 จุด เพิ่มขึ้น 0.16 จุด
ผลสำรวจของสถาบันจัดการด้านอุปทานของสหรัฐ (ISM) พบว่า ภาคการผลิตของสหรัฐหดตัวลงในเดือนพ.ย.เป็นครั้งแรกนับตั้งแต่ปลายปี 2555
ทั้งนี้ ดัชนีผู้จัดการฝ่ายจัดซื้อ (PMI) ภาคการผลิตของ ISM ร่วงลงสู่ระดับ 48.6% ในเดือนพ.ย. จากระดับ 50.1% ในเดือนต.ค.